|  |
| --- |
| 24. SJEDNICA GRADSKOG VIJEĆA GRADA POŽEGETOČKA 21. DNEVNOG REDAPRIJEDLOG ODLUKE O VISINI POREZNIH STOPA GODIŠNJEG POREZA NA DOHODAKPREDLAGATELJ: Gradonačelnik Grada PožegeIZVJESTITELJ: Gradonačelnik Grada Požege i/ili pročelnica Upravnog odjela za financije i proračun Grada Požegeprosinac 2023.  |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 400-02/23-01/1

URBROJ: 2177-1-02/01-23-2

Požega, 28. studenog 2023.

GRADSKOM VIJEĆU GRADA POŽEGE

PREDMET: Prijedlog Odluke o visini poreznih stopa godišnjeg poreza na dohodak

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut Grada Požege), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o visini poreznih stopa godišnjeg poreza na dohodak.

Pravni temelj za donošenje ove Odluke je u odredbi članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 19.a stavka1. Zakona o porezu na dohodak (Narodne novine 115/16, 106/18, 121/19, 32/20, 138/20, 151/22 i 114/23) i članka 39. stavka 1. podstavka 3. Statuta Grada Požege.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege
2. Prijedlog Odluke o visini poreznih stopa godišnjeg poreza na dohodak



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 400-02/23-01/1

URBROJ: 2177-1-02/01-23-1

Požega, 28. studenoga 2023.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01. - vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst,137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 28. studenoga 2023. godine, donosi

Z A K L J U Č A K

I. Utvrđuje se Prijedlog Odluke o visini poreznih stopa godišnjeg poreza na dohodak, u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

l. Gradskom vijeću Grada Požege

2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 400-02/23-01/1

URBROJ: 2771-1-02/01-23-3

Požega, 14. prosinca 2023.

Na temelju članaka 19.a stavka 1. Zakona o porezu na dohodak (Narodne novine 115/16., 106/18., 121/19., 32/20., 138/20., 151/22. i 114/23.) te članka 39. stavka 1. podstavka 5. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na svojoj 24. sjednici, održanoj dana, 14. prosinca 2023. godine, donosi

ODLUKU

o visini poreznih stopa godišnjeg poreza na dohodak

Članak 1.

Ovom Odlukom utvrđuju se visine poreznih stopa godišnjeg poreza na dohodak za porezne obveznike na području Grada Požege.

Članak 2.

Porezne stope iz članka 1. ove Odluke utvrđuju se kako slijedi:

* niža porezna stopa 20,00%,
* viša porezna stopa 30,00%.

Članak 3.

Ova Odluka stupa na snagu 1. siječnja 2024 godine, a objavit će se u Službenim novinama Grada Požege i Narodnim novinama.

PREDSJEDNIK

Matej Begić, dipl.ing.šum.

O b r a z l o ž e n j e

Uz Prijedlog Odluke o visini poreznih stopa godišnjeg poreza na dohodak

U okviru porezne reforme Hrvatski sabor je donio izmjene i dopune dvaju zakona, odredbi Zakona o lokalnim porezima i Zakona o porezu na dohodak.

Izmjenama i dopunama Zakona o lokalnim porezima ( Narodne novine br. 114/23 ) ukinut je u potpunosti prirez porezu na dohodak kao oblik oporezivanja dohotka zaposlenima.

Dosadašnjim odredbama Zakona o porezu na dohodak, stope poreza na dohodak bile su zakonski definirane i mogle su se mijenjati samo u saborskoj proceduri izmjena i dopuna Zakona.

Najnovije Izmjene i dopune Zakona o porezu na dohodak omogućavaju jedinicama lokalne samouprave umjesto prireza utvrđivanje poreznih stopa poreza na dohodak u određenom rasponu čime se može nadomjestiti izostanak prihoda od prireza.

Člankom 19.a Zakona o porezu na dohodak propisano je da grad s manje od 30.000 stanovnika može odlukom propisati nižu stopu za plaćanje poreza na dohodak u granicama od 15% do 22,40% te višu stopu u granicama od 25% do 33,60%.

S obzirom da je donošenjem Zakona o izmjenama i dopunama Zakona o lokalnim porezima (Narodne novine br. 114/23) ukinut prirez porezu na dohodak, predlaže se utvrđivanje niže porezne stope od 20,00% na poreznu osnovicu do visine 50.400,00 eura te više porezne stope od 30,00% na dio porezne osnovice koji prelazi iznos od 50.400,00 eura, što bi omogućilo dodatno povećanje u dohodcima na koje se porezna stopa primjenjuje.

Prijedlog poreznih stopa u ovoj Odluci usklađen je sa poreznim stopama godišnjeg poreza na dohodak na području Požeško-slavonske županije.

Za prihode proračuna Grada Požege primjena predloženih poreznih stopa znači smanjenje ukupnih poreznih prihoda, a najviše za ukinuti iznos prireza po stopi od 7% čime se gubi oko 700.000,00 € godišnje što se namjerava nadoknaditi iz drugih izvora prihoda.

Osim toga očekivanje je da će doći do porasta kako zapošljavanja tako i porasta plaća što je vidljivo i kroz posljednje dvije godine kroz porast obračunanih i uplaćenih poreza.

Ova Odluka bila je na savjetovanju s javnošću u trajanju od 30 dana i to od 28. listopada do 27. studenog 2023. godine te na istu nije bilo primjedbi i prijedloga. Izvješće o provedenom javnom savjetovanju dostavlja se u privitku.

Obrazac Izvješća o savjetovanju s javnošću

|  |  |
| --- | --- |
| **Slika na kojoj se prikazuje simbol, crveno, zastava, karmin crvena  Opis je automatski generiran** | **R E P U B L I K A H R V A T S K A****POŽEŠKO-SLAVONSKA ŽUPANIJA** |
| **Slika na kojoj se prikazuje emblem, simbol, grb, značka  Opis je automatski generiran** | **GRAD POŽEGA****Upravni odjel za financije i proračun** |
| **IZVJEŠĆE O SAVJETOVANJU S JAVNOŠĆU**U POSTUPKU DONOŠENJA:ODLUKA O VISINI POREZNIH STOPA POREZA NA DOODAK**Nositelj izrade izvješća: Upravni odjel za financije i proračun****Požega, 28. studeni 2023. godine**  |
| Naziv akta za koji je provedeno savjetovanje s javnošću  | Nacrt prijedloga Odluke o visini poreznih stopa poreza na dohodak |
| Naziv tijela nadležnog za izradu nacrta / provedbu savjetovanja  | Upravni odjel za financije i proračunu |
| Razlozi za donošenje akta i ciljevi koji se njime žele postići uz sažetak ključnih pitanja | Razlozi za donošenje akta: Postupanje sukladno zakonskim aktima i aktima GradaCiljevi: Objavom Nacrta prijedloga Odluke o visini poreznih stopa poreza na dohodak pozvana je zainteresirana javnost da svojim prijedlozima i sugestijama pridonese donošenju odluke o stopama poreza koje će se primjenjivati na obračunu plaće od 1.1.2024. godine. |
| Objava dokumenata za savjetovanje | -Obrazac sudjelovanja u postupku savjetovanja s javnošću -Nacrt prijedloga Odluke o visini poreznih stopa poreza na dohodak  |
| Razdoblje provedbe savjetovanja | * od 28. listopada do 27. studenog 2023. godine
 |
| Pregled osnovnih pokazatelja uključenosti savjetovanja s javnošću  | - |
| Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje  | - |
| Ostali oblici savjetovanja s javnošću  | - |
| Troškovi provedenog savjetovanja | - |

**Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| Red. broj | Sudionik savjetovanja (ime i prezime pojedinca, naziv organizacije) | Članak ili drugi dio nacrta na koji se odnosi prijedlog ili mišljenje | Tekst zaprimljenog prijedloga ili mišljenja | Status prijedloga ili mišljenja (prihvaćanje/neprihvaćanje s obrazloženjem)  |
| - | - | - | - | - |

U razdoblju provedbe savjetovanja od 28. listopada do 27. studenog 2023. godine nije zaprimljen niti jedan prijedlog za izmjenu ili dopunu Nacrta prijedloga Odluke o visini poreznih stopa poreza na dohodak.

Požega, 28. studeni 2023. godine